open-index/open-wikipedia-markdown huggingface dataset:
Migen Memelli

**Migen Memelli** (født 25. april 1980) er en albansk fotballspiller som spiller i den sudiarabiske klubben Al Taawon. Mimelli har tidligere spilt for Brann, som kjøpte spilleren fra den albanske klubben KS Skënderbeu Korçë i mars 2006. Klubbpresidenten i Skënderbeu Korçë, Spiro Bardhi var rasende da overgangen ble et faktum. Grunnen var at Bardhi mente overgangen aldri burde ha vært godkjent av det albanske fotballforbundet, da Migen var under kontrakt med Skënderbeu Korçë.
 
I en treningskamp på La Manga i Spania, spilte Brann mot KR Reykjavik. Kampen endte 1-1 og Memelli scoret målet for Brann. Memellis offisielle Brann-debut, kom 3. mars 2006 i en annen treningskamp mot Rosenborg samme sted.

Memelli har spilt for en rekke klubber i Albania, blant annet for Teuta Durrës, Elbasani og Laçi, i tillegg til Skënderbeu Korçë. Han står bokført med totalt 45 mål på 140 kamper i den albanske serien.

Etter et kort prøvespill i Allsvenskan-klubben GAIS signerte han den 28.mars 2007 en tre-årskontrakt med svenskene, før han gikk videre til KF Tirana, Flamurtari Vlorë Al-Faisaly og til slutt Al Taawon

## Karriere som spiller
(*Sist oppdatert [[28. mars]] [[2007]]*)

 Kun seriekamper.

## Referanser


## Eksterne lenker
*
Anastasius

**Anastasius** (eller *Anastasios*) er et navn brukt av flere personer:
*Paver:
**Anastasius I, (399-401)
**Anastasius II, (496-498)
**Anastasius III, (911-913)
**Anastasius IV, (1153–1154)

*Østromerske keisere:
**Anastasios I, (491-518)
**Anastasios II, (713-715)

*Andre:
**Anastasius perseren, (f. 628), persisk helgen
**Anastasius, Patriark i Konstantinopel (730-754)
**Anastasius Bibliothecarius (810-879), bibliotekar for den romerske kirke.
**Anton Aleksander Graf von Auersperg (1806–1876), forfatter som skrev under pseudonymet **Anastasius Grün**.
Kjerringåsen Alpinsenter

**Kjerringåsen Alpinsenter** i Sarpsborg er Østfolds største alpinanlegg. Bakken har tre heiser, fem nedfarter og en høydeforskjell på 146&nbsp;meter. Dette gir gode muligheter for å stå slalåm og snowboard. Kjerringåsen Alpinsenter baserer seg i stor grad på bruk av kunstsnø, og har et godt utbygd anlegg med flere snøkanoner og stor produksjonskapasitet.

Snøkanon ble for første gang benyttet i Kjerringåsen i 1979.

**Fakta om Kjerringåsen Alpinsenter:** 
* 4 nedfarter (+ 1 nedfart i barnebakken)
* 146 meter høydeforskjell
* Lengste nedfart er 650 meter
* Egen barnebakke med heis

## Se også
* Liste over norske alpinanlegg

## Eksterne lenker

* Kjerringåsen Alpinsenters hjemmeside
Water Eaton

**Water Eaton** kan vise til:

* Water Eaton (Milton Keynes), en landsby i Milton Keynes i England.
* Water Eaton (Oxfordshire), en landsby i den sognet *Gosford and Water Eaton*, mellom Oxford og Kidlington i Oxfordshire.
Wavendon

**Wavendon** er en landsby og et verdslig sogn i distriktet Milton Keynes i det seremonielle grevskapet Buckinghamshire, England. Den ligger i den sørøstlige delen av byen, og var en selvstendig landsby inntil den nye byen ble grunnlagt i 1960-årene. Sognet omfattet tidligere Woburn Sands, som nå er en selvstendig landsby utenfor bygrensen. Sognet Wavendon består i dag av to deler, Wavendon Village og Wavendon Gate.

Ved folketellingen i 2011 hadde den 787 innbyggere.

## Historie
Navnet er av angelsaksisk opprinnelse, og betyr «Wafas ås». I *[[Den angelsaksiske krønike]]* for året 969 omtales den som *Wafandun*. 

Den gamle landsbyen ligger sørøst og rett utenfor nybyen Milton Keynes. Kirkesognet Wavendon har fra gammelt av også omfattet grenden Woburn Sands som først ble et adskilt verdslig sogn i 1907.

## Referanser
Water Eaton (Milton Keynes)

**Water Eaton** er en landsby i Milton Keynes i det seremonielle grevskapet Buckinghamshire, England. Den ligger sør for Fenny Stratford, og var en selvstendig landsby inntil den ble innlemmet i den nye byen i 1960-årene. I henhold til folketellingen i 2013 bor det 8 412 innbyggere her.

## Stedsnavn
Navnet *Eaton* kommer fra et angelsaksisk ord for gårdsbosetning, og helheten, *Water Eaton*, betyr «gård ved elven». Den er første gang omtalt i *[[Domesday Book]]* (1086) og var da eid av en normanner ved navn Geoffrey de Montbray. Det ble oppgitt at den hadde en mølle.

## Referanser
Harald Synnes

**Harald Synnes** (født 18. mars 1931 i Bø i Vesterålen, død 17. mai 2012 i Kristiansand) var en norsk politiker (KrF). Han var stortingsrepresentant for Vest-Agder fra 1981 til 1989 og parlamentarisk leder for KrF fra 1983 til 1985.

Synnes var statssekretær ved Statsministerens kontor for statsminister Lars Korvald fra 1972 til 1973 og ordfører i Kristiansand kommune fra 1976 til 1977. Han ble innvalgt på Stortinget i 1981. Han satt i Stortingets finanskomité og Stortingets utenriks- og konstitusjonskomité. Han gikk ut av Stortinget i 1989, etter å ha tapt nominasjonen mot Jon Lilletun. Han var statssekretær i Kirke- og undervisningsdepartementet i første del av Syse-regjeringen.

I forbindelse med at KrF sa ja til EØS-avtalen i 1992, meldte han seg ut av partiet. Etter noen år meldte han seg inn i KrF igjen, og ble leder for partiets seniorutvalg. Han var ved flere tilfeller lederkandidat i Nei til EU, men ble aldri valgt.

Han var prestesønn og ble født i Bø i Vesterålen, men vokste for det meste opp i Eidsberg i Østfold. Synnes var utdannet cand.real. fra Universitetet i Oslo. Han tok pedagogisk seminar og underviste ved Oddernes gymnas i Kristiansand, hvor han en tid også var rektor. Han var også lektor ved Kristiansand katedralskole i noen år.

## Referanser


## Eksterne lenker
*
Ole Frithjof Klemsdal

**Ole Frithjof Klemsdal** (født 26. juli 1923 i Mandal, død 18. august 2008) var en norsk industrimann og politiker (H). Klemsdal var innvalgt på Stortinget fra Vest-Agder 1981–1989, og var vararepresentant 1965–1969 og 1973–1977. Han var medlem av Mandal bystyre 1953–1963, samt varaordfører 1957–1958.
 
Klemsdal var leder av Mandals Motorfabrikk i en årrekke, og engasjert i den lokale industrien. I forbindelse med dette innehadde han derfor blant annet verv som medlem av Bransjerådet for motorindustrien 1979–1982, styreformann i Motorfabrikkenes landsforening 1965–1966 og 1980–1981, samt styremedlem i Sørlandet krets av Norsk Arbeidsgiverforening 1975–1976. Mandals Motorfabrikk gikk konkurs i 1984, og ble etterfulgt av Mantek, som senere skiftet navn til Marna Motor. Klemsdal var leder her, og møtte daglig på jobb inntil han ble 84 år gammel.

## Stortingskomiteer
* 1985–1989 medlem i Energi- og industrikomiteen
* 1985–1989 varamedlem i Den utvidede utenriks- og konstitusjonskomiteen
* 1981–1985 varamedlem i Den utvidede utenriks- og konstitusjonskomiteen
* 1981–1985 medlem i Forsvarskomiteen

## Eksterne lenker
*
Terje Granerud

**Terje Granerud** (født 29. oktober&nbsp;1951) er en norsk politiker (Ap), redaktør og tidligere stortingsrepresentant.

Han var innvalgt på Stortinget for Akershus fra 1981 til 1989 og var vararepresentant i perioden 1977–1981. Han var ordfører i Rælingen kommune 2003–2007 og var medlem av Akershus fylkesting 2015–2019. Han var leder av i Akershus Arbeiderparti 1980–1983.

Granerud var sjefredaktør i *[[Romerikes Blad]]* 1989–2003 og var deretter ansvarlig redaktør i *[[Eidsvoll Ullensaker Blad]]* 2007–2012.

* 1985–1989 medlem i Sosialkomitéen
* 1981–1985 medlem i Sosialkomitéen
* 1977–1981 medlem i Sosialkomitéen

## Referanser


## Eksterne lenker
*
Carl Fredrik Lowzow

**Carl Fredrik Lowzow** (født 5. august 1927 i Oslo, død 20. oktober 2009) var en norsk maskiningeniør og politiker (H).

Han var innvalgt på Stortinget fra Akershus 1977–1989. Lowzow jobbet særlig med nærings- og samferdselspolitikk i sin tid på Stortinget, og var saksordfører for Norsk veg- og vegtrafikkplan for 1990–1993. Han satt i Stortingets samferdselskomité 1977–1981 og 1985–1989 samt Stortingets energi- og industrikomité 1981–1985. Lowzow var formann i Høyres foreninger i Lillestrøm, Skedsmo og Ringerike, 1. viseformann i Akershus Høyre 1973–1977 og formann 1978–1984. Foruten tiden på Stortinget var Lowzow også medlem av Skedsmo kommunestyre og Akershus fylkesting.

Etter studentereksamen i 1945 utdannet Lowzow seg til sivilingeniør ved maskinlinjen ved Heriot Watt University i Skottland, hvoretter han studerte ved Bedriftsøkonomisk Institutt. Han var kontruktør ved Akers mekaniske verksted 1950–1952, salgsingeniør i von der Lippe Co. 1952–1955, vedlikeholds- og anleggsingeniør i Dyno Industrier 1955–1966, overingeniør ved Fjeldhammer Brug 1966–1985 samt administrerende direktør i Skedsmo & Sørum Elektrisitetsforsyning i 1996.

Carl Fredrik Lowzow var tremenning av stortingsrepresentant Wenche Lowzow.

## Referanser


## Eksterne lenker
*
Mona Røkke

**Mona Røkke** (1940–2013) var en norsk jurist og politiker (H). Hun var en toneangivende feminist i Høyre i 1970- og 1980-årene. Røkke var innvalgt på Stortinget fra Buskerud 1977–1989, formann i Høyrekvinners Landsforbund 1979–1985, justisminister 1981–1985 og fylkesmann i Vestfold 1989–2010. 

## Liv og virke
Mona Røkke var datter av disponent Randal William Scobie (1904–1979) og disponent Aslaug Høyendahl (1908–1997). Hun tok juridisk embedseksamen ved Universitetet i Oslo i 1963 og var forretningsdrivende i Drammen og Oslo i 1960-årene, senere politifullmektig, dommerfullmektig og advokat i Drammen og på Kongsberg i 1970-årene. Røkke var medlem av Drammen bystyre 1972–1979. På Stortinget var hun medlem av Stortingets justiskomité 1977–1981, Stortingets forsvarskomité 1985–1986 og Stortingets sosialkomité 1986–1989.

Mona Røkke sto midt oppe i en travel og stormfylt hverdag som justisminister da hun i 1985, for annen gang i sitt liv, fikk vite at hun hadde kreft. Kampen mot sykdommen ble beskrevet i selvbiografien *Ingen tid for tårer*. Hun skrev også om barndom og ungdomstid, om tiden som politifullmektig i Drammen, som stortingsrepresentant og som justisminister. Boken handler først og fremst om at det nytter å ta kampen opp, å tro på seg selv og på livet, selv når det ser mørkest ut. Boken er også en hilsen og et håndslag til alle dem som ga henne styrke og oppmuntring. Røkke var nestleder i Kreftforeningen 1988–1993.

Hun ble i 2005 kommandør av St. Olavs Orden.

## Politiske og offentlige verv
* 1990–1997 Klagenemnda for kringkastingsprogram. 
* Nestleder i styret for Statens landbruksbank/Landbrukets utviklingsfond fra 1994 til 2000. 
* 1990 og 1991 leder for et utvalg som utredet rettssikkerhet for mennesker med psykisk utviklingshemming.
* 2003–2004 medlem av lovutvalget for harmonisering av den kommunale helse- og sosiallovgivningen.
* 2001–2004 medlem av klagenemnda for film og video. 
* 1995–2004 leder av Telenors bedriftsforsamling.
* 1997–2005 leder av Reindriftsstyret.
* Fra 2001 leder av Nasjonalt utvalg for bosetting av flyktninger. 
* 1976–1985 medlem av Høyres sentralstyre.
* 1979–1985 leder i Høyrekvinnenes landsstyre.
* 1986–1988 nestleder i Europabevegelsen.
* 1987–1993 styremedlem i Den Norske Kreftforening, nestleder 1988–1993.
* 1989–1997 nestleder i styret for Norsk Folkemuseum.
* 1991–1993 varamedlem i Den Norske Nobelkomite.

## Referanser


## Litteratur
* 

## Eksterne lenker
* 
*
Kapp Verdes flagg

**[[Kapp Verde]]s [[flagg]]** består av en blå flaggduk en rød stripe på hvitt i nedre del av duken og med en krans av ti gule stjerner. Stripene er i størrelsesforholdet 6:1:1:1:3. Stjernekransen er satt tre åttedeler ut fra stangsiden av flaggduken. Flagget er i størrelsesforholdet 3:5. Det ble offisielt tatt i bruk 22. september 1992.

De ti stjernene i flagget symboliserer de ti største øyene, blåfargen havet og himmelen. De hvite og røde stripene representerer veien mot å bygge en selvstendig nasjon, hvor hvitfargen symboliserer fred og det røde innsats.

Flagget symboliserer det endelige bruddet med Guinea-Bissau, som Kapp Verde hadde som intensjon å gå i union med. Før det nåværende flagget ble innført benyttet Kapp Verde et flagg i de panafrikanske fargene der duken var delt i gult over grønt, og der det fantes et rødt felt ved stangen. Også Guinea-Bissau benyttet et flagg som dette, men de to landene hadde ulike emblemer i det røde feltet. Guinea-Bissau førte en svart stjerne. Denne var også å finne i Kapp Verdes flagg, men var her innsatt i en krans med et skjell nederst. Begge lands flagg var basert på flagget til PAIGC, partiet som ledet begge land til uavhengighet, og som hadde forening av dem som mål.

## Eksterne lenker
* Bandeira fra Página Oficial do Governo de Cabo Verde 
* Cape Verde fra FOTW
* Cape Verde: flag of 1975-1992 fra FOTW
Liste over Australias statsministre

**Statsministeren** (engelsk: **Prime Minister**) i Australia er landets regjeringssjef. Vedkommende er i praksis den med mest politisk makt i Australia. Statsministeren leder regjeringen for det australske samveldet (*Commonwealth of Australia*) og innehar sitt verv etter oppdrag fra Australias generalguvernør. 

## Liste over australske statsministere
De politiske partiene som er angitt nedenfor er det partiet statsministeren tilhørte da de holdt embedet. Flere australske statsministere har vært medlem av andre partier enn det partiet de var med i da de var regjeringssjef.

## Eksterne lenker
* 
* Australia's Prime Ministers  / National Archive of Australia
* Biographies of Australia's Prime Ministers / National Museum of Australia
* Official website of the Prime Minister of Australia
Olaf Øen

**Olaf Øen** (1925&ndash;2009) var en norsk maskinentreprenør, forsikringsrådgiver og Ap-politiker fra Nes i Buskerud.

Øen ble innvalgt på Stortinget fra Buskerud i 1977, og satt i tre perioder frem til 1989. Han var også vararepresentant i perioden 1973&ndash;1977, og møtte fast 1976–77 mens Ragnar Christiansen var samferdselsminister. Øen var ordfører i Nes i periodene 1963–1971 og 1975&ndash;1977. Øen var saksordfører i Stortinget i spørsmålet om ny hovedflyplass på Østlandet; han var for Hurum-alternativet, i strid med partiets syn.

I ungdomsårene arbeidet han i skogen og for NSB, men fra 1948 til 1959 var han bulldozer-eier og maskinentreprenør. Fra 1959 til 1976 arbeidet han som inspektør ved Hallingdal Brannkasse.

Han var med i hjemmestyrkene 1944-1945, og fikk Deltagermedaljen i 1945.

* 9. oktober&nbsp;1985&ndash;30. september&nbsp;1989 Varasekretær i Lagtinget

* 1985&ndash;1989 medlem i Samferdselskomitéen
* 1981&ndash;1985 medlem i Forsvarskomitéen
* 1977&ndash;1981 medlem i Forsvarskomitéen
* 1973&ndash;1977 medlem i Landbrukskomitéen

## Referanser


## Eksterne lenker
*
Johan Buttedahl

**Johan Buttedahl** (født 1935) er en norsk politiker (Sp). Han var stortingsrepresentant fra Buskerud i to perioder fra 1981 til 1989 og var leder for Senterpartiets stortingsgruppe 1983-1989. Han var nestformann i Senterpartiet fra 1983 til 1987.

Buttedahl har også vært aktiv i kommunepolitikken og var medlem av Øvre Eiker formansskap 1971–1981. Han var formann i Buskerud Senterparti fra 1974 til 1980. Fra 1994 til 1998 var han riksrevisor (medlem av riksrevisorkollegiet) og nestleder i Riksrevisjonen.

Buttedahl er tannlege av utdannelse. Han studerte i Bonn og senere i Bergen og ble cand. odont. i 1964. Fra 1966 til 1981 var han distriktstannlege i Hokksund og var senere fylkestannlege i Buskerud.

Han ble æresmedlem av Senterungdommen i 1989 og æresmedlem av Buskerud Senterparti fra 1990. I 2001 mottok han Kongens fortjenestmedalje i gull, og i 2017 mottok han Senterpartiets øverste hederspris, Såmannstatuetten.

## Stortingskomitéer
* 1985–1989 medlem i Utenriks- og konstitusjonskomitéen
* 1985–1989 medlem i Den utvidede utenriks- og konstitusjonskomitéen
* 1985–1989 medlem i Valgkomitéen
* 1981–1985 medlem i Utenriks- og konstitusjonskomitéen
* 1981–1985 medlem i Den utvidede utenriks- og konstitusjonskomitéen
* 1981–1985 sekretær i Sosialkomitéen
* 1981–1985 varamedlem i Kontrollkomitéen
* 1981–1985 varamedlem i Valgkomitéen

## Referanser




## Kilder
* Omtale i *Aftenposten* 5. oktober 2015

## Eksterne lenker
*
Aase Moløkken

**Aase Moløkken** (1930–2024) var en norsk politiker (Ap). 

Moløkken vokste opp på Vikersund, og har som voksen bodd på Hønefoss. Hun var utdannet barnevernspedagog.

Hun satt i Ringerike formannskap 1997&ndash;1979, 1991&ndash;1999 og 2003&ndash;2007. Moløkken var vararepresentant på Stortinget fra Buskerud fra 1973, og rykket opp på fast plass i 1980 ved Tor Oftedals død. Hun møtte også 1978-80 mens Oftedal var riksrevisor.  Hun ble deretter gjenvalgt på fast plass to ganger, og satt på Stortinget frem til 1989.

Moløkken fikk Kongens fortjenstmedalje i sølv i 2009.

## Stortingskomitéer
* 1985 – 1989 medlem i Kommunal- og miljøvernkomitéen
* 1981 – 1985 medlem i Kommunal- og miljøvernkomitéen
* 1977 – 1981 medlem i Administrasjonskomitéen

## Referanser




## Eksterne lenker
*
PFA Young Player of the Year

**PFA Young Player of the Year** er en pris som gis til årets beste unge spiller i FA Premier League. Professional Footballers' Association (PFA) arrangerer avstemningen, og kun medlemmene kan stemme. Alle spillerne i de engelske ligaene, uavhengig av nasjonalitet og som er under 23 år ved starten av sesongen, kan vinne prisen. Prisen deles ut i april/mai hver sesong, og er den mest prestisjefulle prisen en ung fotballspiller kan motta i engelsk fotball. Ryan Giggs og Robbie Fowler var de eneste som har vunnet denne prisen to ganger, før Wayne Rooney skrev seg på lista i 2006 og Dele alli ble vinner i 20016 og 2017

## Vinnere

## Statistikk
### Vinnere etter nasjonalitet

### Vinnere etter klubb

## Se også
* PFA Player of the Year
* Football Writers' Association Footballer of the Year
* SPFA Young Player of the Year (tilsvarende pris for skotsk fotball)

## Referanser
Sanctus Omega Broderskab

**Sanctus Omega Broderskap** er en linjeforening for studenter på studieprogrammene elektronisk systemdesign og innovasjon og kybernetikk og robotikk ved Norges teknisk-naturvitenskapelige universitet (NTNU).

## Historie
Sct. Omega Broderskab ble offisielt stiftet 21. november 1919 på daværende NTH (i dag NTNU Gløshaugen) av et kull elektrostudenter. Til å begynne med var det en eksklusiv klubb forbeholdt 3. og 4. årskurs, og for å bli tatt opp måtte man sende inn en fyldig søknad.

Fra starten av var Sct. Omega Broderskab forbeholdt mannlige medlemmer, men i 1943 ble første kvinne tatt opp i linjeforeningen. Siden har jenteandelen stort sett gått oppover, og i dag engasjerer mange jenter seg i det sosiale livet i foreningen.

## Organisasjon
Sanctus Omega er ordenens øverste beskytter. Under står de Sechs Store, som er Sanctus Omegas stedfortredere. Ansvaret for linjeforeningens daglige drift innehar Hovedstyrets seks medlemmer. 

Nye medlemmer tatt opp fra første klasse på sivilingeniør-linjene for elektronikk og kybernetikk. Foreningen er delt inn i en flere komitéer som har egne ansvarsområder innad i linjeforeningen.

## Se også

* Linjeforeninger ved NTNU

## Referanser


## Litteratur

* 

## Eksterne lenker
* 
* 
* Omega Verksted
* Contactor
Steinar Eriksen

**Steinar Eriksen** (født 1939) er en norsk bedriftsøkonom, offentlig tjenestemann og tidligere stortingsrepresentant (H) for Finnmark.

Han ble født på Alteidet i Kvænangen som sønn av notbøter og ordfører i Kvænangen Einar Eriksen (1903-1997) og ekspeditør Margith Pedersen (1903-1981).

Han gikk realskolen og reallinjen ved Finnmark offentlige gymnas i Alta, deretter Bedriftsøkonomisk Institutt i Oslo. I 1966 vente han tilbake til Nord-Norge som disponent ved kles- og utstyrsleverandøren NOFI i Honningsvåg. Han var også tillitsmann i handelsstandens og industriens organisasjoner i Honningsvåg og i Finnmark.

Han var medlem av Nordkapp kommunestyre og formannskap 1980–1981, stortingsrepresentant for Finnmark 1981–1989, de første fire årene som vararepresentant for statsråd Thor Listau. Eriksen var medlem av Stortingets sjøfarts- og fiskerikomité 1981–1985 og Stortingets samferdselskomité 1985–1989. I 1988 tapte han Høyres nominasjon i Finnmark mot Odd Rikard Olsen med 26 mot 24 stemmer. Partiet tapte likevel sitt mandat i fylket ved stortingsvalget i 1989.

Han flyttet til Bærum mens han satt på Stortinget. Fra 1989 var Eriksen kontorsjef, økonomidirektør og fergedirektør i Vegdirektoratet. Han ble pensjonist i 2004 og flyttet til Tau i Rogaland. Eriksen opplyste i januar 2020 at han hadde meldt seg ut av Høyre. 

## Referanser


## Eksterne lenker
*
Oddvar J. Majala

**Oddvar Johansen Majala** (1932&ndash;2022) var en norsk fisker, forretningsmann og politiker (Ap). 

Han var stortingsrepresentant fra Finnmark i to perioder 1981–1985 og 1985–1989. Majala var varaordfører i Måsøy i perioden 1975&ndash;1979 og ordfører 1979&ndash;1981.

Utenfor politikken var Majala utdannet som kystskipper. Han arbeidet som fisker og senere fiskebåtreder, før han trakk seg tilbake i 2002 og overlot familierederiet til sønnen Jørn Oddvar Majala.

Majalas barnebarn Ingrid Majala ble valgt til ordfører i Måsøy i 2023. 
 
## Stortingskomitéer
* 1985&ndash;1989 medlem i Sjøfarts- og fiskerikomitéen
* 1985&ndash;1989 varamedlem i Valgkomitéen
* 1981&ndash;1985 medlem i Sjøfarts- og fiskerikomitéen
* 1981&ndash;1985 varamedlem i Valgkomitéen

## Referanser




## Eksterne lenker
*
Anne-Lise Bakken

**Anne-Lise Bakken** (født 30. mars 1952 i Oslo) er en norsk politiker (Ap) og tidligere statsråd. Hun var stortingsrepresentant i tre perioder og statsråd i to år.

## Liv og virke
### Politiker
Hun vokste opp i Eidskog og ble innvalgt på Stortinget i 1977 fra Hedmark. 

Hun var forbruker- og administrasjonsminister i Gro Harlem Brundtlands andre regjering 1986-1988 som regjeringens yngste statsråd og med ansvar for blant annet forbrukerpolitikk, likestilling og barnehageutbygging.

### Prebensen-saken
Bakken ble skiftet ut i 1988, etter å ha begått det politiske kommentatorer kalte «politisk selvmord». I 1988 ble Inger Prebensen ansatt som sjef for Postsparebanken, og fikk en lønn på 500&nbsp;000 - høyere enn statens lønnsregulativ tilsa. Den høye lønnen førte til at Bakken refset statens personaldirektør Nils R. Mugaas og avviste samtidig at lønnen var godkjent av den politiske ledelsen. Mugaas mente han hadde fått godkjennelse i et møte med ministeren i februar. 7. juni 1988 holdt Bakken en redegjørelse for Stortinget der hun nektet å beklage kritikken mot personaldirektøren. Etter redegjørelsen fremmet Frps Carl I. Hagen et mistillitsforslag mot henne, mens SVs Hanna Kvanmo rådet ministeren til å sende inn sin oppsigelse. Kort tid etter den første redegjørelsen beklaget Bakken og slo fast at hun var politisk ansvarlig Stortinget godtok beklagelsen. Bakken gikk av som statsråd like etter.
### Senere virke
Etter tre perioder på Stortinget flyttet hun i 1989 til Hamar og startet eget konsulentselskap. Hun var medlem av formannskapet og kommunestyret i Hamar fra 2003 til 2011. Hun var første leder av Det kriminalitetsforebyggende råd 1981-1986 og styreleder i Forbrukerrådet. I perioden 1977-1981 var hun nestleder i Arbeidernes ungdomsfylking.  

## Regjering
* 9. mai 1986 &ndash; 13. juni 1988 Statsråd Forbruker- og administrasjonsdepartementet

## Stortingskomitéer
* 1985&ndash;1989 medlem i Finanskomitéen
* 1985&ndash;1989 leder i Kontrollkomitéen
* 1985&ndash;1989 nestleder i Forbruker- og administrasjonskomitéen
* 1985&ndash;1989 varamedlem i Valgkomitéen
* 1981&ndash;1985 medlem i Sosialkomitéen
* 1981&ndash;1985 medlem i Kontrollkomitéen
* 1977&ndash;1981 medlem i Justiskomitéen

## Referanser


## Eksterne lenker
* 
*
Kjell Magne Fredheim

**Kjell Magne Fredheim** (1928–2006) var en norsk Arbeiderparti-politiker og journalist. Han var stortingsrepresentant fra Hedmark i fem perioder fra 1969 til 1989. 

Fredheim var fra Os i Østerdalen og hadde sin første journalist-jobb i Røros-avisen *[[Arbeidets Rett]]*.  Han arbeidet i avisen *[[Glåmdalen]]* fra 1955; først på avdelingskontoret i Åsnes, og fra 1967 på Kongsvinger. Han var varaordfører i Åsnes i perioden 1965&ndash;1967, og leder av Hedmark Arbeiderparti fra 1971-1976. I den siste stortingsperioden var han leder av Stortingets forsvarskomité.

Han avsluttet arbeidslivet som politisk kommentator i *Glåmdalen* 1989-1998. 

Fredheim var gift og hadde to barn.

 
* 8. oktober&nbsp;1969 &ndash; 30. september&nbsp;1971  Visesekretær i Stortinget

* 1985 &ndash; 1989 medlem i Valgkomitéen
* 1985 &ndash; 1989 leder i Forsvarskomitéen
* 1985 &ndash; 1989 medlem i Den utvidede utenriks- og konstitusjonskomitéen
* 1985 &ndash; 1989 nestleder i Fullmaktskomitéen
* 1981 &ndash; 1985 nestleder i Den forberedende fullmaktskomitéen
* 1981 &ndash; 1985 medlem i Kontrollkomitéen
* 1981 &ndash; 1985 medlem i Utenriks- og konstitusjonskomitéen
* 1981 &ndash; 1985 varamedlem i Kontrollkomitéen
* 1981 &ndash; 1985 medlem i Den utvidede utenriks- og konstitusjonskomitéen
* 1981 &ndash; 1985 varamedlem i Valgkomitéen
* 1977 &ndash; 1981 medlem i Kirke- og undervisningskomitéen
* 1977 &ndash; 1981 varamedlem i Valgkomitéen
* 1973 &ndash; 1977 medlem i Kirke- og undervisningskomitéen
* 1973 &ndash; 1977 varamedlem i Valgkomitéen
* 1969 &ndash; 1973 medlem i Utenriks- og konstitusjonskomitéen
* 1969 &ndash; 1973 medlem i Den utvidede utenriks- og konstitusjonskomitéen
* 1969 &ndash; 1973 varamedlem i Valgkomitéen

## Referanser


## Eksterne lenker
*
Inger-Lise Skarstein

**Inger-Lise Skarstein** (født 1937) er en norsk politiker (Høyre) fra Bergen. Hun ble innvalgt på Stortinget fra Hordaland i 1977 og satt på Tinget i tre perioder 1977–1989. Hun er også kjent for å ha vært kanalvert i NRK.

Skarstein var styreleder i stiftelsen Norsk Kulturarv 2005–11, styreleder i Friluftslivets Fellesorganisasjon 1998–2004 , leder av Statens Byggeskikkutvalg 1982–1991, landsstyremedlem i Naturvernforbundet 1973–1979 og hovedstyremedlem i Fortidsminneforeningen 1996–1997. Hun har også være fylkesleder i Naturvernforbundet og Fortidsminneforeningen. Hun er æresmedlem i Bergen Høyre.

I 1959 ble hun den første kanalverten i NRK TV, og var blant annet TV-vertinne den første kvelden NRK sendte offisielle sendinger 20. august 1960. 

Hun ble i 1998 tildelt Kongens fortjenstmedalje i gull. Inger-Lise Skarstein var gift med kringkastingsmannen Jakob Skarstein (1921–2021).

## Stortingskomitéer mm
* 8. oktober&nbsp;1981 – 30. september&nbsp;1985  Første varapresident i Odelstinget

* 1985 – 1989 medlem i Samferdselskomitéen
* 1981 – 1985 sekretær i Samferdselskomitéen
* 1981 – 1985 midlertidig nestformann i Samferdselskomitéen
* 1977 – 1981 medlem i Kommunal- og miljøvernkomitéen

## Referanser


## Eksterne lenker
* 
*
Nicolai Benjamin Cappelen

**Nicolai Benjamin Cappelen** (født 1795, død 1866) var en norsk jurist og stortingsrepresentant.

## Biografi
Han tilhørte den såkalte «Skiensgrenen» i den norske slekten Cappelen, var ugift og uten barn. Han var sønn til grosserer og skipsreder Ulrich Fredrich von Cappelen (død 1820) gift med Benedicte H. Aall (død 1812), Porsgrunn. Nicolai Cappelen var oppkalt etter morfaren Nicolai Benjamin Aall (død 1798), og var bror til bl.a. forlagsbokhandler Jørgen Wright Cappelen (1805&ndash;1878) , samt til amtmann Ulrik Frederik Cappelen (død 1864) og forretningskvinnen Benedicte Cappelen (død 1881), Gjemsø kloster, som han var en god støtte for da hun ble enke i 1846 og drev godset videre. 

Nicolai Cappelen ble cand. jur. i 1817 og prokurator 1819. Han prøvde, men lyktes ikke i å bli høyesterettsadvokat. Han var byfogd i Skien fra 1831 til 1847, da han ble etterfulgt av Christian Cornelius Paus. Deretter var Nicolai Cappelen sorenskriver i Bamble med bolig i Skien. Han ble valgt til stortingsrepresentant i 1839 for Skien og Porsgrunn, og var sekretær i Stortingets militærkomité.

## Boksamler
Nicolai Cappelen var også boksamler og etterlot en stor boksamling dels til Skien skole og dels til fetterens sønn Erik Johan Cappelen, Borgestad gård. Byhistorikeren, overlærer J. A. Schneider, skriver i forordet til «Fra det gamle Skien» (1914) at han ble inspirert til å skrive dette bokverket av «at den højere skoles bibliotek gjemte en usedvanlig samling av ældre avislitera­tur, tidsskrifter m. m.» som var «arven efter bokelskeren og samleren, sorenskriver N. B. Cappelen».  

Nicolai Cappelen omfattende privat- og forretningsarkiv ble ca. 1970 overført til Riksarkivet. 

Han fikk bygd og bodde i en stor bygård, Lundegt.6 ved Skien prestegård,  senere kalt «Sangernes Hus» og nå revet. Dessuten kjøpte han flere andre eiendommer bl.a. Strømdal i Gjerpen med skog og fiskerier.

## Referanser


## Litteratur
*E. A. Thomle: *Familien (von) Cappelen i Norge og Dan*mark, Christiania 1896
* J. A. Schneider: *Fra det gamle Skien*, Skien 1914, Bind 1, forordet 
*James Borchsenius: *Skien før Branden 1886*, Oslo 1934, side 130-132
*Einar Østvedt: *Tradisjonsrike bygninger i Skien*, Byminner 15, Skien 1978, side 102-113
*John Olsen («Johno»): *Skiens gater i våre hjerter*, Skien 1996, side 22-23
* Lambrecht Haugen: *Cappelen-slekten 1627-2008*, Rosendal 2008, side 141

## Eksterne lenker
*
Tore Austad

**Tore Austad** (1935–2025) var en norsk politiker (H). Han var stortingsrepresentant for Vest-Agder fra 1977 til 1989 og kirke- og undervisningsminister i Willoch-regjeringen fra 1981 til 1983.

Austad tok artium ved Kristiansand katedralskole og ble uteksaminert fra Sjøkrigsskolen i 1956. Han tjenestegjorde deretter som løytnant i marinen til 1958. I 1962 fullførte han historisk-filosofisk embetseksamen, cand.philol., med norsk hovedfag ved Universitetet i Oslo. 

Austad var universitetslærer og foreleser i skandinavisk litteratur ved University of Chicago fra 1964 til 1966 og arbeidet deretter som lektor ved Kristiansand katedralskole. Han var stortingsrepresentant for Vest Agder i tiden 1977-1989, kirke- og undervisningsminister 1981-1983 og var medlem av Kristiansand bystyre 1995-2007. Han var Høyres gruppeleder fra 1999. 

## Regjering
* 14. oktober&nbsp;1981 &ndash; 8. juni&nbsp;1983 Statsråd Kirke- og undervisningsdepartementet

## Stortingskomitéer
* 1985 &ndash; 1989 medlem i Forsvarskomitéen
* 1985 &ndash; 1989 varamedlem i Den utvidede utenriks- og konstitusjonskomitéen
* 1985 &ndash; 1989 medlem i Valgkomitéen
* 1981 &ndash; 1985 medlem i Justiskomitéen
* 1981 &ndash; 1985 medlem i Samferdselskomitéen
* 1977 &ndash; 1981 formann i Kirke- og undervisningskomitéen
* 1977 &ndash; 1981 medlem i Kirke- og undervisningskomitéen

## Referanser


## Eksterne lenker
* 
* Katalog til arkiv etter statsråd Austad hos Statsarkivet i Kristiansand
Platy

**Platy** er fisk som blir opp til 6 cm lang. Den er en populær akvariefisk. Man kan se forskjell på kjønnene ved at hannen har utviklet de bakre finnestrålene på gattfinnen til et gonopodium.
Fisken er altetende, og tar gjerne både planter, små krepsdyr, insekter og leddormer.

Oppdrettere har utviklet en mengde fargevarianter som er vanlige hos hobbyakvarister.

## Akvaristikk
Platyer er enkle fisk og passer godt i et selskapsakvarium. De foretrekker vann med en pH på 7–8, en hardhet på 9–19 dGH og en temperatur på mellom 18 og 25 °C.

I fangenskap når de voksen alder på 3–4 måneder og yngler ofte, hunnene føder ca. 40–50 unger i hvert kull.

Fiskene som selges i akvariehandelen er vanligvis ikke rene *Xiphophorus maculatus*, men snarere en hybrid mellom denne og sverddrager (*Xiphophorus helleri*). Naturvarianten av platy er sjelden eller aldri tilgjengelig i handelen. 

## Referanser


## Eksterne lenker
* 
*
Romersk mil

**Romersk mil** (*tusen*, av latin *mille passus* = *1&nbsp;000 pass*) er et lengdemål tilsvarende 1,48 kilometer eller 1&nbsp;000 pass for marsjerende, romerske legionærer. Ett pass er to steg, ett med hvert ben. En romersk mil ble på latin kalt *mille passus* eller 1&nbsp;000 pass. En romersk mil tilsvarer derfor 2&nbsp;000 skritt eller (på latin) *[[gradus]]*.

## Se også
* Gamle romerske lengdemål
* Milepæl
* Mil
Karpefisker

* Cobitoidea
** Balitoridae
** Catostomidae (sugekarper)
** smerlinger
** Gyrinocheilidae (algeetere)
* Cyprinoidea
** karpefamilien

**Karpefisker** er en orden av beinfisker som har én enkelt ryggfinne. Karpefiskene omfatter mer enn 3500 arter av ferksvannsfisk. De fleste artene finnes i Sørøst-Asia, men de er også vidt utbredt i Europa og Nord-Amerika, men mangler i Australia og Sør-Amerika. Ordenens nermeste slektninger er maller.

Det finnes 15 arter i Norge. Alle de norske artene tilhører karpefamilien, som er den største gruppen i ordenen.

## Bygning og levevis
Karpefisker har bare en enkelt ryggfinne og i motsetning til beslektede ordener mangler de en fettfinne mellom ryggfinnen og halefinnen. De har heller ikke tenner i munnen, men svelgtenner, som er analoge strukturer i strupen. Mange av artene er viktige matfisker, særlig karpe som det drives oppdrett på i stor stil i Asia. De fleste artene i familien er hardføre og tåler å leve i mange miljøer. Dette har gjort dem til en populær gruppe i akvariehandelen. Mange av de vanligste akvariefiskene som gullfisk, sebrafisk. kuhliål, praktbotia og algeetere tilhører karpefiskene.

## Systematikk
Karpefiskene deles i to underordner. Den største ordenen er Cyprinoidea, som omfatter karpefamilien. Disse utgjør alle de fiskene vi vanligvis tenker på som karper. De er relativt høye i kroppen, de fleste med store, tydelige skjell. Den andre underordenen er Cobitoidea, som omfatter fire familier, alle relativt små arter med mer eller mindre langstrakt kropp.

## Eksterne lenker
*
Nord-Europa

**Nord-Europa** betetegner den nordlige delen av den europeiske verdensdel, med uklar avgrensing. Normalt begrenset til de britiske øyer, Norden og Baltikum samt det nordvestlige Russland og i noen sammenhenger det nordlige Tyskland. FNs statistikkavdeling regner ikke Tyskland og det nordlige Russland som del av Nord-Europa. EU inkluderer Norden og de baltiske statene i Nord-Europa, mens de britiske øyer blir regnet som Vest-Europa.

* Norden
**  inkludert Færøyene, ikke medregnet Grønland
**  inkludert Åland
** 
**  med Svalbard og Jan Mayen
** 
* Baltikum
** 
** 
** 
* De britiske øyer
** 
** 
** 
** 
** 
** 
** 
** 

## Referanser


## Eksterne lenker
*
Skigåing

**Skigåing** er å komme seg frem med ski på beina i snødekt terreng. Både det å bevege seg i plant terreng, det å klatre i motbakker og det å renne i unnabakker regnes som skigåing. Ski var før et fremkomstmiddel om vinteren. Skigåing er nå mest en sports-, trim- og lekeaktivitet og en måte å drive friluftsliv på.

Ofte preparerer lokale myndigheter eller idrettsklubber løyper for skigåing som kan benyttes av alle.

Konkurranseformen av skigåing kalles langrenn og alpint.
Háldičohkka

**Háldičohkka** ligger på grensa mellom Norge og Finland og er en del av fjellmassivet **Háldi** (svensk: *Haldefjäll*; finsk: *Halti*). Toppen av Háldičohkka  (&nbsp;moh.) ligger i Norge, mens et annet punkt på Háldičohkka er Finlands høyeste punkt, &nbsp;moh. Punktet ligger på grensa mellom Enontekis kommune i Finland og Kåfjord kommune i Norge og markeres av riksrøys 303B. Den høyeste toppen i hele fjellmassivet er Ráisduottarháldi i Norge (&nbsp;moh.). 

På initiativ av Bjørn Geirr Harsson foreslo Kåfjord kommune å flytte riksgrensa til toppen av Háldičohkka som gave til Finlands 100-årsjubileum i 2017, men statsminister Erna Solberg sa til slutt nei til forslaget.

Háldičohkka er et populært vandringsmål, og kan lettest nås via Birtavarre i Kåfjord. Der går det en anleggsveg fra enden av fylkesvei 333 (Troms) og opp til Guolasjávri, der det er 6 km til Háldičohkka. Vegen er åpen og kjørbar med bil fra begynnelsen av juni. Det går også vandringsleder fra Kilpisjärvi i Finland.

## Se også
* Ráisduottarháldi

## Referanser
Sør-Europa

**Sør-Europa** er en region på det europeiske kontinent.

*Den iberiske halvøy
**
**
**
**
*Den appenninske halvøy
**
**
**
*Balkanhalvøya
**
**
**
**
**
**
**
**
**
** (Bare Øst-Trakia) *
*Middelhavslandene
** *
**

 ***Merk:*** FN inkluderer disse statene i Vest-Asia.

Mange vil nok også regne Monaco, Korsika og Frankrikes kystlinje som knytter sammen den iberiske og den appenninske halvøy, den franske riviera, som en del av Syd-Europa.
Tannkarper

* Anablepidae
* Aplocheilidae
* Cyprinodontidae
* Fundulidae
* Goodeidae
* levendefødende tannkarper
* Profundulidae
* rivuliner
* Valenciidae

**Tannkarper** er en gruppe små fisker som har tilhold i varmere strøk. De har bare én ryggfinne, som sitter langt bak. Halefinnen er avrundet eller tvert avskåret. Sidelinjeorganet er ofte lite synlig. Tannkarpeyngel deler flere karaktertrekk; tarmen er usedvanlig kort, de har en enkel rekke melanoforer langs ryggen, og finnestrålene fremtrer ikke før en stund etter klekking.

Klassifiseringen av tannkarper er usikker, og den beste indikasjonen på monofyli er i yngelens karaktertrekk som nevnt over.

Gruppen er nært beslektet med sølvsidefisker. Navnet tannkarper viser til at de bare har én ryggfinne, som karpefiskene, men det er ikke noe spesielt slektskap med dem. Tannkarper har tenner på kjevene, noe som karpefiskene mangler.

Mange arter av disse fargerike og tilpasningsdyktige fiskene blir brukt som akvariumfisk.

## Se også
* Levendefødende tannkarper
* Killifisk, eggleggende tannkarper

## Eksterne lenker
*
Urmygg

* urmygg *Pachyneura fasciata*
* *[[Pachyneura oculata]]*

**Urmygg** (Pachyneuridae) er regnet som en av de mest primitive nålevende myggfamiliene. 

Urmygg (*Pachyneura fasciata*) Zetterstedt, er den eneste norske arten, om er knyttet til gammel skog.

## Utseende
Urmyggen er middels stor og kan minne om et stankelbein eller en stor soppmygg.  Øynene er ganske store, men dekker ikke hele hodet. Mellom fasettøynene sitter tre punktøyne (ocelli). Antennene er middels lange og svært tynne. Kroppen er gulbrun, med lang og tynn bakkropp. Vingene er store, smale, med et tydelig mørkt vingemerke og tydelig årenett. Beina er lange, tynne og gulbrune på farge.

**Larven** er sylindrisk, hvitaktig på farge med en kraftig hodekapsel. Den har en del korte hår, men ingen bein eller andre påfallende utvekster.

## Levevis
Urmyggen er ganske sjelden, i Europa er det totalt funnet bare noen få titalls eksemplarer. Man vet at arten er knyttet til gammel skog, og at larvene utvikler seg i fuktig, råtnende ved av løvtrær. Siden arten er så sjelden, og forekommer i et habitat som anses for truet, er den listet på den norske rødlisten over truede insekter.

## Systematisk inndeling
De andre slektene enn *[[Pachyneura]]* har ofte blitt ført til en egen familie, Cramptonomyiidae.

* orden Tovinger, Diptera
** underorden Mygg, Nematocera
*** overfamilie Pachyneuroidea
**** familie Urmygg, Pachyneuridae
***** slekten *[[Cramptonomyia]] <small>Alexander, 1931</small>
****** *Cramptonomyia spenceri* <small>Alexander, 1931</small>
***** slekten *Haruka* <small>Okada, 1938</small>
****** *Haruka elegans* <small>Okada, 1938</small>
***** slekten *Pachyneura* <small>[[Zetterstedt]], 1838</small> 
****** *'urmygg *Pachyneura fasciata*** <small>[[Zetterstedt]], 1838</small>  – utbredt fra Norge til Japan, men sjelden
****** ***[[Pachyneura oculata]]**' <small>Krivosheina og Mamaev, 1972</small>  – Russiske fjerne østen
***** slekten *Pergratospes* <small>Krivosheina & Mamaev, 1970</small>
****** *Pergratospes holoptica* <small>Krivosheina & Mamaev, 1970</small>

== Referanser ==
<references>

</references>

== Litteratur ==
* Krivosheina, N.P. 1997. Family Pachyneuridae. Side 29-34 i: Papp, L. og Darvas, B. (red.) *Contributions to a Manual of Palaearctic Diptera. Volume 2.'' Science Herald, Budapest.

## Eksterne lenker
*
Glansmygg

**Glansmygg** (Ptychopteridae) er en liten familie av middels store, slankbygde mygg, med kontrastrikt farger.  De kan minne om stankelbein, men skiller seg fra disse i en del anatomiske detaljer.

## Utseende
Glansmyggene er middels store, slanke mygg. Kroppen (thorax) er blank svart, ofte med lysere felter. Slike lyse felt kan også finnes på bakkroppen. Hodet er ganske lite, fasettøynene er store, men punktøyne mangler. Antennene er lange og tynne. Beina er lange og slanke med tydelige sporer på leggen (tibia). Vingene har tydelig årenett og vanligvis enkelte mørkere felter.

Larvene er slanke, med en liten, men velutviklet hodekapsel. Grensene mellom kroppssegmentene er opphøyet, og bakkroppsspissen er utviklet til et langt, tynt ånderør.

## Levevis
Larvene lever i mudderet i grunt ferskvann. Vannet må ikke være dypere enn at ånderøret når opp til overflaten. De spiser råtnende plantemateriale, og tåler gjerne mye forurensning. De voksne dyrene finnes i nærheten av vann. Man vet ikke om de tar næring til seg. De danner ikke svermer og flyr vanligvis nokså lite.

## Systematisk inndeling / Norske arter

* **[[Tovinger]]** (Diptera) 
** **[[Mygg]]** (Nematocera) 
*** Overfamilien **Ptychopteroidea** 
**** Familien **Glansmygg** (Ptychopteridae); 
***** Underfamilien Ptychopterinae - med 16 antenneledd
****** Slekten *[[Ptychoptera]]* Meigen, 1803 -  Med 7 arter i Norge:
******* *[[Ptychoptera albimana]]* (Fabricius, 1787) – finnes nord til Midt-Norge. Den blir ofte funnet ved små, kalde bekker.
******* *[[Ptychoptera contaminata]]* (Linnaeus, 1758) – er en vanlig art som kan tåle ganske forurenset vann.
******* *[[Ptychoptera hugoi]]* Tjeder, 1968 – er funnet ved sjøkanten i Troms. Arten er tilsynelatende ganske sjelden.
******* *[[Ptychoptera lacustris]]* Meigen, 1830 – er vanlig nær vann i skog
******* *[[Ptychoptera minuta]]* Tonnoir, 1919 – er funnet over hele landet og er trolig vår vanligste art. Funnet ved mange slags vann.
******* *[[Ptychoptera paludosa]]* Meigen, 1804 – finnes ved vann i skog.
******* *[[Ptychoptera scutellaris]]* Meigen, 1818 – kan finnes i sumper og kjerr, og er kjent nord til Sør-Trøndelag.
***** Underfamilien Bittacomorphinae - Nord-Amerika, større arter med 20 antenneledd
****** Slekten *[[Bittacomorpha]]* Westwood, 1835
****** Slekten *[[Bittacomorphella]]* Alexander, 1916

## Referanser




## Kilder
* Andersson, H. 1997. Diptera Ptychopteridae, Phantom crane flies. Side 193-207 i: Nilsson, A.N. (red.) *Aquatic Insects of North Europe*. Volume 2. Apollo Books, Stenstrup.

## Eksterne lenker
* 
* Norsk Entomologisk forening – for deg som vil lære mer om insekter.
Sølvsidefisker

se teksten

**Sølvsidefisker** er en gruppe fisk.
De er nært beslektet med tannkarper.
De finnes verden rundt i tropiske og tempererte områder, i både fersk- og havvann.

Den største arten i gruppen er *[[Atherinopsis californiensis]]*, som kan bli 44 cm lang. De minste artene blir bare rundt 2 cm lange.

## Undergrupper
* Bedotioidei
** Betodiidae
* Melanotaenioidei
** blåøyer (Pseudomugilidae)
** regnbuefisker (Melanotaeniidae)
* Atherinoidei
** stripefisker (Atherinidae)
** Atherinopsidae*
** [[Notocheiridae]]*
** Telmatherinidae*
** [[Dentatherinidae]]*
** Phallostethidae''

## Eksterne lenker
*
John Smith

**John Smith** er navnet til flere personer:

* John Smith (1938–1994), britisk politiker
* John Smith av Jamestown (1580–1631), engelsk soldat og oppdager
* John Smith (fotballspiller) (1855–1937), skotsk fotballspiller
* John Smith (roer) (født 1898), canadisk roer
* John Smith (friidrettsutøver) (født 1950), amerikansk friidrettstrener

* John Smith Flett
Alex Borstein

**Alexandrea Borstein** (født 15. februar 1971 i Highland Park i Illinois) er en amerikansk skuespillerinne og komiker.

Som barn tidlig på 1980-tallet flyttet Borstein til det sørlige California sammen med familien. Senere flyttet hun til San Francisco der hun begynte på San Francisco State University. Hun tok seg jobb i et reklamefirma der hun laget reklamer for Barbie.

Borstein begynte på improvisasjonskurs på ACME Comedy Theater, der hun møtte både sin forfatterpartner og kommende ektemann. Alex og hennes forfatterpartner startet arbeidet med å skrive *[[Casper the Friendly Ghost]]*. Kort tid etter forlot hun den animerte serien for å bli fulltids forfatter. I 1996, mens hun fortsatt skrev for *Casper*, jobbet Borstein i den populære TV-serien *[[Power Rangers Zeo]]*, der hun hadde stemmen til «Queen Machina», dronningen over maskinene. I 1997 ble Borstein fast medlem i TV-serien *[[MADtv]]*. Hun er kanskje mest kjent i rollen som «Miss Swan», en rolle hun baserte på en kombinasjon av sin bestemor og sangerinnen Björk.

Mens Borstein arbeidet i *MADtv* møtte hun Seth MacFarlane som skulle starte den animerte serien *[[Family Guy]]* på FOX. Borstein ble forlovet med Jackson Douglas da han fridde til henne midt under en sketsj under innspillingen av *MADtv*, og de giftet seg i 1999.

I 2000 fikk Borstein rollen som Sookie St. James i TV-serien *[[Gilmore Girls]]*. I pilotepisoden spilte hun Sookie, men hun kunne ikke fortsette i serien på grunn av at hun fremdeles hadde kontrakt med *MADtv*. Hun ble byttet ut med Melissa McCarthy. Borstein hadde imidlertid en gjesterolle i flere episoder som harpisten Drella, og senere som «Miss Celine», en middelaldrende moterådgiver for kjendiser. Borsteins ektemann, Jackson Douglas, har også en rolle i *Gilmore Girls*, som Jackson Melville, Sookies ektemann.

Borstein forlot *MADtv* i 2002, det samme året *Family Guy* ble kansellert på FOX. *Family Guy* kom imidlertid tilbake i 2005, og Borstein er fortsatt med i besetningen som produsent og forfatter, samt stemmen til Lois og flere andre figurer.

Etter at Borstein forlot *MADtv* har hun hatt flere filmrollen, blant annet som rektor i *[[Lizzie McGuire - Stjerne for en dag]]*, bestevennen til Halle Berry i *[[Catwoman]]*, og som ansatt i CBS News i *[[Good Night, and Good Luck]]*.

## Utvalgt filmografi
* *[[Good Night, and Good Luck]]* (2005)
* *[[Stewie Griffin: The Untold Story!]]* (2005) (stemme)
* *[[Kicking & Screaming]]* (2005) (cameo)
* *[[Catwoman]]* (2004)
* *[[Seeing Other People]]* (2004)
* *[[Bad Santa]]* (2003)
* *[[Lizzie McGuire - Stjerne for en dag]]* (orig. *The Lizzie McGuire Movie*) (2003)
* *[[Disney's House of Mouse]]* (2001) (TV-serie) (stemme) (cameo)
* *[[Coyote Ugly]]* (2000) (cameo)
* *[[Family Guy]]* (1999) (TV-serie) (stemme)
* *[[MADtv]]* (1995) (TV-serie) (1997&ndash;2002)
* *[[Power Rangers Zeo]]* (1996) (TV-serie) (stemme)

## Referanser


## Eksterne lenker
* 
*